CELEX: 62010CA0372
Language: da
Date: 2012-02-16 00:00:00
Title: Sag C-372/10: Domstolens dom (Fjerde Afdeling) af 16. februar 2012 — Pak-Holdco Sp zoo mod Dyrektor Izby Skarbowej w Poznaniu (anmodning om præjudiciel afgørelse fra Naczelny Sąd Administracyjny — Polen) (Moms — kapitaltilførselsafgifter — kapitaltilførselsafgift pålagt kapitalselskaber — en medlemsstats forpligtelse til at tage hensyn til direktiver, der ikke længere var i kraft på tidspunktet for denne stats tiltrædelse — undtagelse af kapitalselskabers egne midler, som anvendes til forhøjelse af selskabskapitalen, og som allerede er blevet pålagt kapitaltilførselsafgift, fra afgiftsgrundlaget)

31.3.2012   
            
            
               DA
            
            
               Den Europæiske Unions Tidende
            
            
               C 98/7
            
         Domstolens dom (Fjerde Afdeling) af 16. februar 2012 — Pak-Holdco Sp zoo mod Dyrektor Izby Skarbowej w Poznaniu (anmodning om præjudiciel afgørelse fra Naczelny Sąd Administracyjny — Polen)
   (Sag C-372/10) (1)
   
   (Moms - kapitaltilførselsafgifter - kapitaltilførselsafgift pålagt kapitalselskaber - en medlemsstats forpligtelse til at tage hensyn til direktiver, der ikke længere var i kraft på tidspunktet for denne stats tiltrædelse - undtagelse af kapitalselskabers egne midler, som anvendes til forhøjelse af selskabskapitalen, og som allerede er blevet pålagt kapitaltilførselsafgift, fra afgiftsgrundlaget)
   2012/C 98/08
   Processprog: polsk
   
      Den forelæggende ret
   
   Naczelny Sąd Administracyjny
   
      Parter i hovedsagen
   
   
      Sagsøger: Pak-Holdco Sp zoo
   
      Sagsøgt: Dyrektor Izby Skarbowej w Poznaniu
   
      Sagens genstand
   
   Anmodning om præjudiciel afgørelse — Naczelny Sąd Administracyjny — fortolkning af artikel 5, stk. 3, første led, og artikel 7, stk. 1, i Rådets direktiv 69/335/EØF af 17. juli 1969 om kapitaltilførselsafgifter (EFT 1969 II, s. 405) samt Rådets direktiv 73/1979/EØF af 9. april 1973 (EFT L 103, s. 13) og Rådets direktiv 73/80/EØF af 9. april 1973 (EFT L 103, s. 15), som ændret ved direktiv 69/335/EØF — kapitaltilførselsafgift opkrævet hos kapitalselskaber — en medlemsstats pligt til at tage hensyn til direktiver ophævet ved statens tiltrædelse
   
      Konklusion
   
   
               1)
            
            
               Artikel 7, stk. 1, i Rådets direktiv 69/335/EØF af 17. juli 1969 om kapitaltilførselsafgifter, som ændret ved Rådets direktiv 85/303/EØF af 10. juni 1985, skal, for så vidt angår en stat som Republikken Polen, der har tiltrådt Den Europæiske Union med virkning fra den 1. maj 2004, når der hverken er fastsat undtagelsesbestemmelser i akten om denne stats tiltrædelse af den Europæiske Union eller i nogen anden EU-retsakt, fortolkes således, at den i denne bestemmelse fastsatte obligatoriske fritagelse kun finder anvendelse på dispositioner, der er omfattet af anvendelsesområdet for dette direktiv, som ændret, og som den 1. juli 1984 i den pågældende stat var fritaget for kapitaltilførselsafgift eller pålagt denne afgift med en nedsat afgiftssats på 0,50 % eller derunder.
            
         
               2)
            
            
               Artikel 5, stk. 3, første led, i direktiv 69/335, som undtager »beløb, der ved kapitaludvidelsen udgøres af kapitalselskabets egne midler, der allerede har været undergivet kapitaltilførselsafgift«, fra afgiftsgrundlaget, skal fortolkes således, at bestemmelsen finder anvendelse uafhængigt af, om der er tale om midler fra det selskab, hvis selskabskapital forhøjes, eller midler hidrørende fra et andet selskab, som forhøjer denne selskabskapital.
            
         
      (1)  EUT C 288 af 23.10.2010